14. ΑΠΟΦΑΣΗ ΟΙΚΟΝΟΜΙΚΗΣ ΕΠΙΤΡΟΠΗΣ Αριθ. 1633 της 23 Ιουλ./27 Αυγ. 1981 (ΦΕΚ Β΄ 230) Περί εγκρίσεως Πρ/τος οικονομικών ενισχύσεων στις ορεινές και μειονεκτικές περιοχές (Απόσπασμα Περιληπτικών Πρακτικών της 227ης Συνεδριάσεως της 23ης Ιουλ. 1981). H Οικονομική Επιτροπή λαβούσα υπόψη: 1.Τις διατάξεις των άρθρ. 5 και 29 του Νόμ. 400/76 περί Υπουργικού Συμβουλίου και Υπουργείων». «2.Τη υπ’ αριθ. 2073/2.7.81 απόφαση του Πρωθυπουργού «περί λειτουργίας της Οικονομικής Επιτροπής». 3.Τις διατάξεις του άρθρ. 4 του Νόμ. 1104/1980 εκπροσωπήσεως της Ελλάδος στις Ευρωπαϊκές Κοινότητες, κλπ.». 4.Τη υπ’ αριθ. 1977/16.1.81 απόφαση του Πρωθυπουργού. 5.Τα υπ’ αριθ. 649/29.6.81 και 650/29.6.81 Π. Δ/τα. 6.Τις διατάξεις του Ν.Δ. 131/74 «περί παροχής οικονομικών ενισχύσεων στην γεωργικήν κλπ. παραγωγήν». 7.Την κατευθυντήριον οδηγία 75/268/ΕΟΚ «περί ορεινής γεωργίας και της γεωργίας σε ορισμένες μειονεκτικές περιοχές καθώς και το υπό έκδοση σχετικό Π.Δ/γα. 8.Τις διατάξεις της παρ. 3 του άρθρ. 22 του Νόμ. 992/79 «περί οργανώσεως των Διοικητικών Υπηρεσιών δια την εφαρμογήν της Συνθήκης προσχωρήσεως της Ελλάδος εις την ΕΟΚ κλπ». 9.Την υπ’ αριθ. 62903/3.7.81 εισήγηση των Υπουργείων Οικονομικών και Γεωργίας. 10.Τη διεξαχθείσα μεταξύ των μελών της συζήτηση επί του εν θέματι αντικειμένου, αποφασίζει ομοφώνως: 1.Εγκρίνει την εφαρμογή από του 1981 της οδηγίας 75/268/ΕΟΚ «περί της ορεινής γεωργίας και της γεωργίας σε ορισμένες μειονεκτικές περιοχές» στις περιοχές της χώρας που θα καθορισθούν με Π.Δ/γμα. 2.Εγκρίνει τη χορήγηση οικονομικής ενισχύσεως (εξισωτική αποζημίωση) στους γεωργούς των ορεινών και μειονεκτικών περιοχών για να αντιμετωπίσουν τις μόνιμες φυσικές αντιξοότητες που επικρατούν σ’ αυτές. 3.Δικαιούχοι της εξισωτικής αποζημιώσεως είναι γεωργοί μόνιμοι κάτοικοι των ορεινών και μειονεκτικών περιοχών που ασκούν τις επαγγελματικές τους δραστηριότητες στις περιοχές αυτές καθώς και οι κτηνοτρόφοι συμπεριλαμβανομένων και εκείνων που κατά την περίοδο του χειμώνα μετακινούνται στις πεδινές περιοχές για να διαχειμάσουν τα ζώα που εκτρέφουν. Σαν μετακινούμενοι κτηνοτρόφοι θεωρούνται εκείνοι που εκτρέφουν τουλάχιστον 30 αιγοπρόβατα ή 5 αγελάδες. Οι δικαιούχοι πρέπει να έχουν τις ακόλουθες προϋποθέσεις: (α)Να κατέχουν νόμιμα και να αξιοποιούν με απασχόληση των ιδίων ή και των μελών της οικογενείας τους τουλάχιστο 30 στρέμματα καλλιεργουμένων εκτάσεων και βοσκοτόπων. Στην έκταση αυτή συνυπολογίζεται και εκείνη των κοινοχρήστων βοσκοτόπων που καθορίζεται σύμφωνα με την αριθ. 201539/568/81 κοινή απόφαση των Υπουργών Γεωργίας και Εσωτερικών. (β)Να αναλαμβάνουν την υποχρέωση ότι θα συνεχίσουν την άσκηση της γεωργίας για πέντε τουλάχιστον χρόνια. (γ)Να μη συνταξιοδοτούνται από οποιοδήποτε ταμείο εξαιρουμένων των συνταξιούχων του ΟΓΑ, εις τους οποίους θα δοθεί η εξισωτική αποζημίωση έστω και αν τελικώς οι Ε.Κ. δεν συμμετέχουν σ’ αυτή. 4.Το ύψος της εξισωτικής αποζημιώσεως κατά εκμετάλλευση και έτος δεν δύναται να υπερβαίνει τις 105.000 δρχ. και με ειδικά προβλήματα περιοχές. Αναλυτικώτερα το ύψος καθορίζεται ως εξής: (α)Ορεινές περιοχές. (1)Εκτροφές ζώων (πρόβατα, αίγες, βοοειδή) Οι πρώτες 5 Ζ.Μ. μέχρι 4.200 δρχ./Ζ.Μ. (δηλ.από 1 μικρό ζώο μέχρι 5 Ζ.Μ.). Οι επόμενες 5(6-10)Ζ.Μ. μέχρι 3.600 δρχ./Ζ.Μ. Οι επόμενες 5 (11-15)Ζ.Μ. μέχρι 3.000 δρχ./Ζ.Μ. Οι επόμενες 5(16-20)Ζ.Μ. μέχρι 2.400 δρχ./Ζ.Μ. Οι επόμενες 10 (21-30)Ζ.Μ. μέχρι 1.260 δρχ./Ζ.Μ. (2)Καλλιεργούμενες εκτάσεις. Τα πρώτα 60 στρ. (1-60) μέχρι 420 δρχ./στρ. Τα επόμενα 10 στρ.(61-70) μέχρι 300 δρχ./στρ. Τα επόμενα 10 στρ.(71-80) μέχρι 180 δρχ./στρ. Για τα πέραν των 80 στρεμμάτων η εκμετάλλευση δεν ενισχύεται. Διευκρινίζεται ότι δεν λαμβάνονται υπόψη οι εκτάσεις: (α)που προορίζονται για την εκτροφή των βοοειδών και αιγοπροβάτων της εκμ/σεως. (β)που καλλιεργούνται με σιτάρι και  (γ)οι πέρα των πέντε στρεμμάτων συστηματικοί οπωρώνες μηλιάς, αχλαδιάς και ροδακινιάς. (β)Μειονεκτικές περιοχές και περιοχές με ειδικά προβλήματα. Στις περιοχές αυτές ενισχύονται μόνον οι εκμεταλλεύσεις που εκτρέφουν βοειδή και αιγοπρόβατα. Το ύψος της ενισχύσεως καθορίζεται: Οι πρώτες 5. Ζ.Μ. μέχρι 3.600 δρχ./Ζ.Μ. (δηλ. από 1 μικρό ζώο μέχρι 5 Ζ.Μ.). Οι επόμενες 5 (6-10)Ζ.Μ. μέχρι 3.000 δρχ./Ζ.Μ. Οι επόμενες 5(11-15)Ζ.Μ. μέχρι 2.400 δρχ./Ζ.Μ. Οι επόμενες 5(16-20)Ζ.Μ. μέχρι 1.800 δρχ./Ζ.Μ. Οι επόμενες 10 (21-30) Ζ.Μ. μέχρι 1.260 δρχ./Ζ.Μ. (Μετά τη σελ. 182,434) Σελ. 182,435 Τεύχος 767-Σελ. 57 Συνθήκη ΕΟΚ και Γεωργική Πολιτική 16.Α.ο.14 Αγελάδες των οποίων το γάλα προορίζεται για εμπορία λαμβάνονται υπόψη κατά τον υπολογισμό της εξισωτικής αποζημιώσεως εφ’ όσον η αξία της παραγωγής των γαλακτοκομικών προϊόντων αποτελεί το 20% τουλάχιστο της συνολικής αξίας της παραγωγής της γεωργικής εκμεταλλεύσεως. Στην περίπτωση των αγελάδων γαλακτοπαραγωγής η εξισωτική αποζημίωση δεν θα υπερβαίνει το 80% του ανά μονάδα ποσού, που χορηγείται στην αυτή περιοχή ο δε αριθμός των αγελάδων γαλακτοπαραγωγής που λαμβάνεται υπόψη δεν υπερβαίνει τις 10 ζωικές Μονάδες κατά δικαιούχο. 5.Τα ζώα με βάση των οποίων υπολογίζεται η εξισωτική αποζημίωση και η αντιστοιχία τους σε ζωϊκές μονάδες (Ζ.Μ.) είναι: Είδος ζώου      Αντι    στοιχία     σε Ζ.Μ. 1.Βοοειδή ηλικίας 6 μηνών έως 2 ετών     0,60 2.Βοοειδή ηλικίας άνω των 2 ετών            1,00 3.Αιγοπρόβατα ηλικίας 1 έτους και άνω   0,15 Δεν λαμβάνονται υπόψη κατά τον υπολογισμόν της εξισωτικής αποζημιώσεως ζώα και κατηγορίες αυτών που δεν αναγράφονται στον πίνακα καθώς και πέραν των 30 Ζ.Μ. κατά εκμετάλλευση. 6.Οι δικαιούχοι της εξισωτικής αποζημιώσεως υποχρεούνται εις την επιστροφήν του συνόλου των εισπραχθέντων ποσών ως και των αναλογούντων εις αυτό νομίμων τόκων, συμφώνως προς τας διατάξεις του Ν.Δ. υπ’ αριθ. 356/1974 «περί Κώδικος Εισπράξεως Δημοσίων Εσόδων» εφ’ όσον: (α)Διακόπτουν υπαιτίως την άσκησιν της γεωργίας προ της παρελεύσεως της πενταετίας της προβλεπομένης υπό της περιπτ. β της παρ. 3. (β)Η συνολική χρησιμοποιουμένη έκταση της εκμεταλλεύσεώς των εμειώθη κάτω των 30 στρεμμάτων, συνεπεία μεταβιβάσεως ή παραχωρήσεως της χρήσεως μέρους αυτής καθ’ οιονδήποτε τρόπον. (γ)Γεωργοί που δηλώνουν ψευδή στοιχεία για να λάβουν την εξισωτική αποζημίωση στερούνται του δικαιώματος λήψεως οιασδήποτε οικονομικής ενισχύσεως από το Ελληνικό Δημόσιο για μια δεκαετία επί πλέον των προβλεπομένων από τον Νόμο ποινικών και λοιπών κυρώσεων. 7.Οι δικαιούχοι της εξισωτικής αποζημιώσεως απαλλάσσονται της υποχρεώσεως της αναφερομένης εις την προηγουμένη παρ. (6) εφόσον: Σελ. 182,436 Τεύχος 767-Σελ. 58 (α)διακόπτουν την άσκησιν της γεωργικής δραστηριότητος σύμφωνα με διατάξεις που θα καθορισθούν με Π.Δ. (β)συνταξιοδοτούνται λόγω γήρατος ή ανικανότητος. (γ)συντρέχει περίπτωση ανωτέρας βίας. (δ)η περιουσία τους αποτελεί αντικείμενον αναγκαστικής απαλλοτριώσεως για λόγους δημοσίας ωφελείας. 8.Με απόφαση των Υπουργών Γεωργίας και Οικονομικών είναι δυνατόν να μειώνονται τα ανωτέρω κατά ζωϊκή μονάδα ή στρέμμα, χορηγούμενα ποσά εφ’ όσον η συνολική εγκρινομένη δαπάνη δεν επαρκεί για την κάλυψη των υποχρεώσεων. 9.Εγκρίνεται η σχετική δαπάνη για την πληρωμή της εξισωτικής αποζημιώσεως κατά το έτος 1981 υπολογιζομένη εις 7.7 δισεκ. δραχμές. Εκ του ποσού αυτού 4 δισεκ. δρχ θα πληρωθούν εκ του προϋπολογισμού του Υπουργείου Γεωργίας έτους 1981 (ΚΑ 2111, Φ 40-160). Το δε υπόλοιπο των 3,7 δισεκ. δραχ. θα πληρωθεί μέσω της ΑΤΕ, χρηματοδοτουμένης υπό της Τραπέζης, της Ελλάδος, δια προκαταβολής τακτοποιηθησομένης εντός του 1982 εκ του τακτικού προϋπολογισμού. Εκ του ποσού αυτού δρχ. 1,9 δισεκ. θα εισπραχθούν από τον τακτικό προϋπολογισμό από την συμμετοχή της ΕΟΚ στις δαπάνες του προγράμματος. 10.Εξουσιοδοτούνται οι Υπουργοί Οικονομικών και Γεωργίας για την επίλυση του θέματος των υπερωριών των υπαλλήλων του Υπουργείου Γεωργίας οι οποίοι θα επωμισθούν τον πρόσθετον όγκον εργασίας λόγω της καταβολής σε 350.000 περίπου δικαιούχους της εξισωτικής αποζημιώσεως και της συγκεντρώσεως των δικαιολογητικών που απαιτεί η Κοινότης γα τη απόληψη του ποσού της συμμετοχής της στις ως άνω δαπάνες. 16.Α.ο.14 Συνθήκη ΕΟΚ και Γεωργική Πολιτική 